
(Articol foooooarte lung, greu, de necitit, cel mai bine e să nu treceţi dincolo de rândul ăsta!) 


După ce în ultimii 4 ani au jucat în picioare Constituţia și legile României (bine, ei fac asta de 34 de ani, dar în 
ultimii 4 a fost mai rău ca oricând), PSD și PNL, alături de trepădușii ăia de la USR (care au fost și ei la 
guvernare) vă spun acum că TREBUIE să-i votaţi pe ei (culmea!) ca să apărați DEMOCRAȚIA. Democraţia, 
care înseamnă ad litteram „puterea poporului” — demos + kratos, voinţa celor mulţi -, adică fix principiul pe 
care ei au micţionat în ultimii ani, atât în pandemie, cât și ulterior. 


Da, e adevărat că democraţia merită a fi construită și protejată, la fel cum e adevărat că azi nu există pericol 
mai mare la adresa democraţiei decât PSD, PNL și USR, toate măsurile luate de aceste partide în ultimii ani 
servind drept dovadă irefutabilă a acestui lucru. 


Diverși lideri politici ai așa-ziselor partide mainstream se întrec în cuvântări amfigurice unde se zbat să explice 
ascensiunea în sondaje a partidelor ce se declară anti-sistem, aruncând vina pe diverse rețele sociale, ba pe 
dezinformare, ba pe extremism (sanchi!), dar NICIODATĂ pe eșecurile lor. În realitate, lucrurile sunt mult mai 
simple, atât de simple încât le-aș vorbi despre briciul lui Occam, dar unul ca Ciolacu ar fi capabil să mă întrebe 


dacă asta e vreo frizerie nouă deschisă pe lângă Guvern. 


Sastisiţi de incompetenţa și jemanfișismul guvernanţilor, indiferent că vorbim de PSD, PNL sau USR, mefienți, 
neputincioşi în fața acestui festival al trădării intereselor României și românilor, cei mai mulţi oameni fie privesc 


USh nu e alternativă la nimic, ci caiastroia. 


Pentru români, orice politician a devenit azi o figură patibulară, căci democrația reprezentativă nu poate 
funcţiona dacă vulgul NU se simte reprezentat de clasa politică, nu simte că interesele sale reprezintă obiectul 
preocupării guvernanţilor şi că voinţa sa (ca naţiune) primează în fața altor directive. Asta e situaţia în care ne 
aflăm azi, nu doar în România, ci în numeroase state din Europa, chiar și în SUA, Canada, însă, în România, 
după zeci de ani în care românii au fost „amăgiţi atât de-adese”, trădați și sfidaţi, umiliţi, batjocoriţi de clasa 
politică, boala s-a acutizat, rana a devenit cangrenă. 


O scurtă retrospectivă: 


În anii de criză financiară, majoritatea populațiilor și-au dorit protecţie în faţa băncilor hulpave care ... 
provocaseră criza, aveau nevoie de stabilitate, sprijin, măsuri sociale, pentru a nu ajunge în indigenţă. În 
schimb, coluziunea dintre politicieni şi bancheri a dus la protejarea EXCLUSIVĂ a celor din urmă, cu preţul 
unor milioane de vieți distruse și drame de neimaginat și nesuportat (mai ţineţi minte tăierea salariilor și 
creșterea TVA?). În capitalism, bănci private au fost salvate de la faliment cu bani publici, în vreme ce oamenii 
au fost evacuați din case, și-au pierdut afacerile, economiile, uneori vieţile. Pentru ajutorarea lor nu au fost 


bani. 


În anii de pandemie, majoritatea și-a dorit să vadă că sistemul politic, sistemul de sănătate și sistemul 
educaţional vor funcţiona ca la carte în faţa unei situaţii cu care omenirea s-a mai confruntat în trecut, ba chiar 
pentru ea s-au făcut numeroase exerciţii/repetiţii/predicţii, deci nu ar fi trebuit să vină ca o surpriză-surpriză. În 
schimb, au văzut circ, li s-a oferit teroare — politică, mediatică -, cei mulţi au fost înșelaţi, sechestrați, 
ostracizați la comandă, discriminați, minţiţi cu neruşinare. Protestele au fost interzise (democratic, nu?), presa 
a fost cenzurată, dictatura a fost instaurată ca la carte. NU, nu pentru protecția noastră, ci a lor, pentru ca ei să 
dea tunuri în liniște și pace. 


Apoi au venit conflictele! Ucraina, Gaza... 


De zeci de ani plătim o armată de sinecuriști, întregul aparat birocratic din spatele unor instituţii, ba OMS, ba 
CE, ba ONU, avem o mulțime de summituri unde liderii politici merg cu avioanele private, cu alai, cu 
ighemonicon, se tratează cu mâncăruri și băuturi alese pe banii noștri, dar, cumva, crizele tot îi iau pe toți prin 
surprindere, habar n-au cum să minimizeze daunele și nici pacea nu sunt capabili s-o menţină. 


După anii duri ai pandemiei (sau pandaliei?), abrutizaţi de teroare și spaimă, decepţionați, plângându-și morții 
și lingându-și rănile, cu sechele dobândite din cauza serurilor alea despre care li s-a repetat obsesiv că sunt 
„SIGURE, EFICIENTE, OBLIGATORII”, cei mulți și necăjiţi ar fi vrut doar explicaţii, o brumă de liniște și o 
mână de ajutor pentru a se întoarce la lucru/studii sau a-și repune afacerile pe picioare, pentru a minimiza 


daunele din anii de restricții. 


În schimb, li s-a oferit perspectiva unui conflict sângeros, chiar nuclear. Americanii au dat startul la noua cursă 
a înarmării și, folosindu-și fantoșele, birocraţii de la Bruxelles, au diseminat și mai multă teroare pe plan 


organizați sub denumirea pompoasăâ de „complex Militar-industnial”. Și da-i cu miliarde, apoi cu zeci de 
miliarde, apoi sute, pentru a produce și mai multe arme. 


Tancuri și rachete, în loc de leacuri și bunăstare, asta comandă sau livrează azi politicienii! „De ce nu puneţi 
banii la un loc pentru aflarea leacurilor bune?”, întreba cândva Adrian Păunescu în poemul Manifest pentru 
sănătatea Pământului. „Nu sunt bani pentru leacuri!”, ne urlă ei sfidător! Dar oamenii, majoritatea, poporul, pe 
oameni îi întreabă cineva CE VOR? Vor să continuăm această competiţie a neputinței, a morţii? Îi întreabă 
cineva dacă vor să poarte războaiele altora, dacă vor conflicte și arme, în loc de diplomaţie și prosperitate 
pentru cei mulţi și oropsiți? 


Revenind pe plan intern, bolnave de securism și infestate de securiști, partidele care au guvernat de la ultimul 
rând de alegeri încoace, PSD, PNL și USR, și-au dovedit în repetate rânduri impotenţa și cinismul, liderii lor 
comportându-se între granițe precum vătafii, dar precum o haită de făfălugi în afara lor. Pe cât de ticăloși și 
asupritori au fost cu poporul român, pe atât de slugarnici, de obediențţi și ridicoli au fost în relația cu Înalta 
Poartă de la Washington (pardon, parteneru' nostru strategic) și birocraţii de la Bruxelles. 


Din 2020 încoace, mai întâi PNL, apoi PNL și USR, au terorizat la propriu România, servind gafe pe bandă 
rulantă, măsuri totalitare și profund ilegale, încălcând drepturile și libertățile oamenilor, promovând legi pe cât 
de inutile, pe atât de lugubre, totul dovedindu-se, în final, în zadar. Nimic, nicio singură măsură din cele luate 
de PNL, apoi de guvernarea PNL-USR în pandemie, nu a combătut sau atenuat efectele virusului vedetă, din 
contră, astăzi putem oferi ca enunţ apodictic faptul că deciziile acestor guverne au dus la creșterea numărului 
de decese, nu mai vorbim de dramele românilor sechestraţi ilegal în starea de urgenţă, a afacerilor ajunse în 


faliment, a milioanelor de oameni discriminați și ostracizaţi, ori de gaura de MILIARDE de euro în buget. 


Apoi, PSD-PNL și-au bătut joc, pe rând, de profesori, medici, polițiști, fermieri, elevi, studenți, pensionari, 
investitori — am uitat pe cineva? De toată România! Doar de SUA nu și-au bătut joc, că acolo sunt stăpânii lor, 
nu între graniţe. Acolo, când au zis că dau, au dat, când au zis că iau, au luat. Au dat bani, banii noștri, nu ai 
lor, și au luat plăcuța suedeză, dar n-au luat-o ei, ci tot noi. Singurul lucru pentru care nu a crâcnit Partidul 
Comasat Român că n-ar fi bani a constat în comenzile de arme, peste 12 MILIARDE DE DOLARI doar anul 
trecut. În rest, s-au frăsuit într-una. 


12 miliarde de dolari doar anul trecut! Și unii spun că nu investim suficient în (sanchi!) APĂRARE. Comandăm 
arme de miliarde de dolari în ţara unde școlile cad la propriu pe copii și pacienţii mor din cauza lipsei 
minimelor dotări necesare în spitale, dar ne apărăm cu submarinele de hamsiile din Marea Neagră, cu 
avioanele de muște, cu rachetele de ploaie și cu tancurile de găurile din covrigi. Nici de astea, că armele le 
plătim acum, dar vor fi livrate ...cândva, dacă vor mai fi livrate, iar când vor ajunge vor fi bune de dus la 
muzee, căci tehnologia va fi demult învechită. 


lar acum, pentru ca orice culme a tupeului fantastic să fie marcată, EI vin să ne spună că ei reprezintă 
democraţia, că partidele lor sunt DEMOCRATICE, că dacă îi votaţi pe El apărați democraţia, libertatea, 

pandemie, luând bani de la Guvern pentru silenzio stampa, pentru a chestiona „SURSELE OFICIALE”. Apoi, 
televiziunile și site-urile de știri, îmbuibate cu bani de la buget via subvențţiei pentru partide, în loc de informații 
veridice și analize lucide, s-au apucat să livreze propaganda noului PCR, escamotează dezvăluirile despre 
impostura lui Ciolacu, incompetenţa lui Ciucă și mișculaţiile lui Klaun. Democraţia unde 90% din mass-media 
sunt presă militarizată — controlată de Sistem? 


Democraţia fără societate civilă, căci proteste în România nu se fac decât cu sprijinul Sistemului? Democraţie 
fără alegeri libere, căci comasarea alegerilor și ingerințele SRI (Serviciul Român de Infractori) în politică, 
justiție, media și procesul electoral seamănă cu operaţiunile staliniste de menţinere la putere a liderului 
suprem și partidului său? 


Asta e „democraţia” pe care PSD și PNL vă cer v-o apăraţi votându-i pe ei!? S-o apăraţi de extremiști? Ce 
mostră mai mare de extremism poate exista decât extrema incompetenţă, ticăloşie, arghirofilie și trădare 
specifică celor 3 purceluși — Klaun, Marcelino Ciolacu și Ciuca — ce azi s-au aciuat în palate? 


Am mai spus asta, însă, iată, o repet: e datoria oricărui om de bună credință să facă TOT ce depinde de el 
pentru ca acest odios sistem represiv, securist, servil, să piardă puterea anul acesta. Personal, voi sprijini 
TOATE forțele politice care nu au fost niciodată la guvernare pentru a obţine un scor cât mai mare la alegerile 
de anul acesta. Nu contează că vorbim de AUR și George Simion, Partidul Patrioţilor Români Răzvan 
Constantinescu, Mihai Lasca etc), Blocul Suveranist (Peia Ninel, Dan MV Chitic ș.a.m.d.), S.O.S (lovanovici- 
Șoșoacă) sau cine o mai fi. ORICINE e mai bun decât cei care sunt astăzi. 


Dacă ei vor dezamăgi, dacă unii dintre ei nu sunt alternative reale, ci forme de opoziție controlată, timpul va 
dovedi. Personal, consider că e o eroare faptul că azi, în loc să se lupte UNIȚI împotriva Sistemului represiv, 
se luptă între ei. Totuși, în final, asta e politica. Dar ei în niciun caz nu sunt nici răul cel mai mare, nici răul cel 
mai mic. 


În alegerile de anul acesta, nu există răul cel mai mare și răul cel mai mic! Răul cel mai mare l-am văzut din 
partea partidelor care au guvernat în ultimii 4 ani — in extenso în ultimii 34. Ce pun ei pe masă, dincolo de 
discursurile soporifice, e subminarea independenţei, anularea libertăților, crize, intrarea în războaie, dictatura 
minorităților, acceptarea dictatului de la Washington, servilism abject în faţa Înaltelor Porţi. TOATE deciziile lor, 
fără vreo minimă excepție, dovedesc asta. Ăsta nu că e răul cel mai mare, ăsta e dezastrul absolut pentru 
viitorul României. Ori, dacă PSD, PNL și USR/PMP/FD (sunt tot aia) vor rămâne la guvernare după acest an, 
dacă vor avea scoruri mari, ăsta e viitorul. 


În încheiere fac o prolepsă: unii vor spune „stai, domnule, că nu e așa, de zici de USR, că USR e partid anti- 
sistem!”. E pe dracu”. Anti-sistem când ești braț la braţ cu oamenii lui Băsescu și Lucovid Orban, premierul 


care se abțiguia în sediul guvernului când românii aveau nevoie de ţidulă pentru a părăsi domiciliul? Anti- 


Sistem după ce ai fost la guvernare și ai produs orori și erori care au produs, la rândul lor, alte orori și pagube 
(vă mai amintiţi de Ghinea sau Vlad Voiculescu)? Trepădușii uSRIști n-au fost în stare să-și gestioneze fără 


Cât despre PSDPNL (Partidul Comasat Român), ar fi o uriașă eroare să faceți o comparaţie cu USL-ul de pe 
vremuri. USL era o creaţie împotriva sistemului băsist, când Băsescu era SISTEMUL. Tot Sistemul! Azi, 
Sistemul reprezintă conjuraţia dintre PSD, PNL și USR, dintre Antena 3 CNN și Digi24, dintre politicienii 
mainstream și jurnaliștii cu epoleţi, toți fiind uniţi în jurul mărețului Serviciu Român de Infractori, care a fost 
demult predat la cheie partenerului nostru strategic. 


Vreţi să știți cu cine vă luptaţi? Asta e hidra extremistă! Ăsta e adevăratul pericol la adresa democraţiei. Azi, în 
România (de fapt în majoritatea statelor lumii) nu mai există democraţie, ci iluzia democraţiei. Democraţia nu 
trebuie APĂRARĂ, ci CONSTRUITĂ. Ori construcţia ei nu poate începe cu partidele care au demantelat-o în 
trecut. 


Partidul Comasat Român, când vă cere votul, în realitate vă cere să apărați SISTEMUL. Adică ei și stăpânii 
lor. Asta e democraţia în viziunea lor: lumea în care elitele (cei mai norocoși) nu trebuie deranjate în vreme ce 
își exercită tirania asupra celor mulți şi lipsiţi de putere. Asta e democraţia pe care cei trei purceluși (Klaun- 
Ciolacu-Ciucă) ne cer s-o apărăm? Atunci, să ne 3.14ȘĂM pe democraţia lor! 


Am certitudinea că n-a citit nimeni până aici, însă o scriu oricum: Felicitări pentru că ai lecturat până aici! O zi 
frumoasă, excelenţelor! 


PS: Dacă totuși aţi citit până aici, vă îndemn să și distribuiţi! Hai să-i exasperăm și pe alții! 

